Nord-irene kom fort tilbake, imidlertid, med en 3–2-seier hjemme mot Spania. Den spanske avisen El País kalte resultatet en «total katastrofe», og spanske supportere mente at Luis Aragones måtte trekke seg. De stemmene hørtes ikke i Nord-Irland, hvor trener Lawrie Sanchez nektet å møte pressen etter seieren; dagen etter trykket avisen News Letter i Belfast overskriften «Please stay» til Sanchez. Sanchez bekreftet til slutt, tre dager etter seieren over Spania, at han ville fortsette ut kontraktstiden. Sverige ble holdt til 1–1 av Liechtenstein til det gjensto tjue minutter, men Marcus Allbäck og Markus Rosenberg sørget for seier 3–1, mens Danmark vant sin første kvalifiseringskamp med 2–0 i Reykjavík over etter mål og målgivende pasning av Dennis Rommedahl.